|  |  |
| --- | --- |
| Numri i lëndës: | 2018:039898 |
| Datë: | 25.07.2018 |
| Numri i dokumentit:  | 00089785 |

**P nr.1305/17**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit A.B , sipas aktakuzës së PTH-së D.P. në Pejë PP/II.nr .2723/17 të dt.13.12.2017 për shkak të veprës penale: ndryshim i njehsorit të shërbimeve nga neni 323 par 1 të KPRK-së, pas përfundimit të shqyrtimit fillestar, publik dhe me gojë, të mbajtur në pranin e të pandehurit A. B dhe të prokurorit të shtetit Sanije Gashi Seferi me dt.25.7.2018 ka marrë dhe botërisht ka shpallë këtë :

**A K T GJ Y K I M**

**I pandehuri A.B., në Pejë i lindur me dt. në P , rruga S .G nr. 10, i biri H dhe nënës Gj e gjinisë G , Shqiptar, shtetas i Republikës së Kosovës, gjendet në liri.**

**ËSHTË FAJTOR**

Për arsye se:

Me dt. 01.4.2016, në Pejë , në pronën e tij e cila gjendet në rrugën S,G , me qëllim të përfitimit të kundërligjshëm pengon njehsorin apo matësin nga regjistrimi i sakët i sasisë së shërbimit komunal të shpenzuar , ë atë mënyrë që, pas kontrollit të njehsorit elektrik nga ana e komisionit profesional të sektorit të kalibrimit , leximit dhe matjes të këtu të dëmtuarës Kompanisë Kosovare për Distribuim dhe Furnizim me energji elektrike KEDS , të njëjtit kanë konstatuar se njehsori eklektik me numër 3422 8542, prodhim ISKRA, tip T31CDV-S pllombat shtetërore i ka të falsifikuara, në brendi të njehsorit numëruesi është i manipuluar ka gjurmë të gërvishtjes së numrave në numëratorë, Shifra e tretë numër 8, shifra e katërt numër 1,2,4,5, shifra e pestë numër 4 në T1, shifra e katërt numër 8dhe shifra e pestë numër 4 në T2, me çka ka pamundësuar që njehsori të regjistroj sakët energjinë e shpenzuar , me ç’ rast kompanisë në fjalë i ka shkaktuar dëm material .

-me çka ka kryer vepre penale : vjedhje e shërbimeve komunale nga neni 323 par 1 të KPRK-së

Prandaj gjykata të pandehurin konform nenit 41, 42,43,46 ,49 ,50,51,52, dhe nenit 323 par 1 të KPRK-së.

**E GJYKON :**

Me dënim me gjobë në lartësi prej 200 euro e të cilën gjobë i pandehuri fare nuk do ta paguaj nëse në afat prej 1( një )viti nuk kryen ndonjë vepër tjetër penale.

**Me dënim të kushtëzuar burgu,**

Në atë mënyrë që ia përcakton dënimin me burg në kohëzgjatje prej 4 muajsh , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale

Obligohet i pandehuri që në emër të paushallit gjyqësorë të paguaj shumën prej 15 euro 15 ditë pasi që aktgjykimi të merr formën e prerë.

E dëmtuara për realizimin e kërkesës pasurore juridike udhëzohen në kontest të rregullt civil.

Shpenzime procedurale nuk ka pasur .

**A r s y e t i m**

Prokuroria Themelore në Pejë me dt.13.12.2017, kundër të pandehurit A.B ka ngritë aktakuzë PP/II. nr.2723/17 për vepër penale : ndryshim i njehsorit të shërbimeve nga neni 323 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme gjendjen e varfër ekonomike i pandehuri është mbajtës i familjes prej 5 anëtarësh, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.25.7.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .